અમદાવાદ– શેરબજારમાં સતત બે ટ્રેડિંગ સેશનમાં મજબૂતી આવ્યા પછી આજે નરમાઈ રહી હતી. અમેરિકાની ફેડરલ રીઝર્વે વ્યાજદરમાં 0.25 ટકાનો વધારો કર્યો છે, જેને પગલે ગ્લોબલ માર્કેટના નેગેટિવ ન્યૂઝ હતા. આજે પીએસયુ બેંક અને રિયલ્ટી સેકટરના શેરોમાં ભારે વેચવાલી ફરી વળી હતી, અને માર્કેટ પર પ્રેશર રહ્યું હતું. ટ્રેડિંગ સેશનને અંતે બીએસઈ સેન્સેક્સ 129.91(0.39 ટકા) ઘટી 33,006.27 બંધ રહ્યો હતો. તેમજ એનએસઈ નિફટી 40.50(0.40 ટકા) ઘટી 10,114.75 બંધ થયો હતો.